Maʼrufjon Murodullayev. Maʼrufjon Murodullayev (1996-yil 5-may) – oʻzbekistonlik para yengil atletikachi. 2013-yildan beri para yengil atletika yoʻnalishida Oʻzbekiston terma jamoasi aʼzosidir. Sport oʻyinlarida T46 klassida ishtirok etadi. Incheon-2014 hamda Jakarta-2018 Para Osiyo oʻyinlari gʻolibi. Jahon chempionatida bronza medalni qoʻlga kiritgan. Xalqaro Paralimpiya qoʻmitasining oxirgi reyting xulosasi boʻyicha Parij-2024 yozgi Paralimpiya oʻyinlari litsenziyasini qoʻlga kiritgan. Paralimpiadada T46 klasida, 400 metrga yugurish bahslarida qatnashgan hamda 48.89 sekund vaqt sarflab marraga 5-oʻrinda yetib kelgan.